Hy en ’n lid van die Daureb Brandberggidse het die hoogste berg in Namibië van die basis tot by die hoogste spits en terug in agt uur en ses minute geklim.
Oor die roete het hy gesê hy en Taniseb het op Königstein, die hoogste spits, nog sowat ’n halfuur gerus. Op die terugtog het hulle ook nie gejaag nie. Hy meen persoonlik dat hy tot met ’n uur op sy eie rekord kan verbeter. Die roete wat hulle gevolg het, was van Gaaseb, oor die Longi Pools (’n watergat), Wasserphalfläge tot op Königstein en toe terug.
Reno is op sy beurt bekend as die kleinste stad in Amerika en ’n sentrum van egskeidings. Tradisioneel kos dit paartjies net ’n dag in Reno om te skei. Nadat die paartjies se weë geskei het, word hul ringe in ’n riviertjie gegooi waar delwers dit weer vir ’n inkomste herwin.
Deb is ’n fiksheidsinstrukteur. Volgens haar sien sy ook kans vir die Brandberg, maar sy het doelbewus nie aan die tog deelgeneem nie, omdat sy Zalokar se volle aandag by die rekord wou hou. Read Full Article